Document ID: /roh_data/filtered/fineweb-2-filterrobots_roh.jsonl.gz/11884

Son Niclo vign
Ins sainta giu da veia canera da talatgs
e cun en po fadeia igls pass da lungs travatgs.
I petga ved la porta, nous retignagn igl flo,
pertge cun stiglia torta cumpara son Niclo.
Igl sies famegl smanatscha cugl fist e cun ils satg,
igl mat e la mattatscha ston ossa dar adatg.
Ma son Niclo scurainta igl sies famegl vilo,
regala e cuntainta mintgin scu mirito.
(Ursign Cantign - Canzungettas e versets, Uniun Rumantscha da Surmeir 1991)